CELEX: 62019CN0384
Language: bg
Date: 2019-05-16 00:00:00
Title: Дело C-384/19: Иск, предявен на 16 май 2019 г. — Европейска комисия/Кралство Испания

12.8.2019   
            
            
               BG
            
            
               Официален вестник на Европейския съюз
            
            
               C 270/18
            
         
      Иск, предявен на 16 май 2019 г. — Европейска комисия/Кралство Испания
      (Дело C-384/19)
      (2019/C 270/20)
      Език на производството: испански
      
         Страни
      
      
         Ищец: Европейска комисия (представители: E. Manhaeve и E. Sanfrutos Cano)
      
         Ответник: Кралство Испания
      
         Искания на ищеца
      
      
                  —
               
               
                  да се приеме за установено, че Кралство Испания е не е изпълнило задълженията си по член 7, параграфи 1 и 5 и по член 15, параграф 1 от Директива 2007/60/ЕО (1) що се отнася до районите на речните басейни ES120 Гран Канария; ES122 Фуертевентура; ES123 Лансароте; ES124 Тенерифе; ES125 Ла Палма; ES126 Ла Гомера и ES127 Ел Хиеро.
               
            
                  —
               
               
                  да се приеме за установено, че Кралство Испания не е изпълнило задълженията си по член 10, параграфи 1 и 2 от Директива 2007/60/ЕО що се отнася до районите на речните басейни ES120 Гран Канария, ES122 Фуертевентура и ES125 Ла Палма.
               
            
                  —
               
               
                  да се осъди Кралство Испания да заплати съдебните разноски.
               
            
         Основания и основни доводи
      
      От информацията, предоставена от испанските органи, се установява, че Испания не е изготвила, допълнила и публикувала в срок до 22 декември 2015 г., установен в Директива, плановете за управление на риска от наводнения по отношение на районите на речните басейни ES120 Гран Канария, ES122 Фуертевентура, ES123 Лансароте, ES124 Тенерифе, ES125 Ла Палма, ES126 Ла Гомера и ES127 Ел Хиеро. Комисията не е получила и копие от посочените планове както се изисква съгласно член 15, параграф 1 от Директивата.
      Освен това, по отношение на три от районите на речни басейни: ES120 Гран Канария; ES122 Фуертевентура и ES125 Ла Палма фазата на уведомяване и консултиране с обществеността не е била проведена и във всички случаи не е била завършена. В резултат от това Комисията счита, че Кралство Испания не е изпълнило задълженията си по член 10, параграфи 1 и 2 от Директива 2007/60/ЕО що се отнася до тези три райони на речни басейни.
      
         (1)  Директива 2007/60/ЕО на Европейския парламент и на Съвета от 23 октомври 2007 година относно оценката и управлението на риска от наводнения (ОВ L 288, 2007 г., стр. 27).